A zaguers de 1918 Bosnia-Herzegovina desapareix y ye adhibida a lo Reino d'os Serbos, Crovates y Eslovenos. Mientres o gobierno d'o estau recientment constituito preneba o control de Bosnia-Herzegovina os bosniacos musulmans cayoron victimas d'os voluntarios serbos que saqueyaban o territorio. Muitos musulmans se'n fuoron ta Turquía. Una vegada que l'orden yera establiu en a propaganda nacionalista serba os bosniacos yeran presentaus como galvans, maltraballas y inutils y que lis caleba rehabilitación pa recuperar a identidat serbisca. En a reforma agraria de 1919 expropioron a los propietarios musulmans. Os bosniacos musulmans de totas as clases socials creyan un frente uniu, a Organización Yugoslava, con seu en Sarajevo. En 1929 Bosnia-Herzegovina desapareixe como entidat administrativa y ye repartida en quatre banovinas con unas mugas que preban de deixar a los bosniacos como minoritarios en cadaguna. Os bosniacos no podeban influir sobre o gobierno, dominau por o centralismo serbo. Os bosniacos optoron por o yugoslavismo, que lis ofreixeba un refuchio entre os nacionalismos serbisco y crovate.